**PROPOZÍCIE**

5. ročník – 17.06.2023



Príď zabehať na obľúbené preteky v behu do vrchu.

Príležitosť zabehať bude mať každý z nás, malý aj veľký.

**BEH KU KRÍŽU - ČERNOVÁ je súčasťou „Ružomberskej bežeckej ligy 2023“**

**1. Usporiadateľ**

Hlavný usporiadateľ: oz. cyklistický klub CYKLISTI ČERNOVÁ

Podporný tím: OZ Ružomberok v pohybe

**2. Termín a miesto**

Dátum: 17. jún 2023 (sobota)

Štart: ihrisko TJ Máj Černová (Motel Ranč).

Cieľ: hlavný pretek - Tri Vrchy (Plieška) 1067 m.n.m., detský pretek - ihrisko TJ Máj Černová a okolie.

**3. Parkovanie**

Bezplatné parkovanie sa nachádza v blízkosti štartu.

**4. Registrácia a štartovné**

Uprednostňujte online registráciu z pohodlia domova za zvýhodnenú cenu.

Online registráciu nájdete na stránke [https://casomierapt.com](https://casomierapt.com/2023/06/5-rocnik-beh-ku-krizu-cernova-registracia/)

Štartovné vo výške **15€** je potrebné uhradiť bankovým prevodom na č. účtu **SK95 8330 0000 0026 0113 7773** VS: dátum narodenia (v tvare DDMMRRRR) do poznámky uveďte meno a priezvisko. Uvedená suma platí pri registrácii do 14.06.2023. Registrácia bude platná až po pripísaní registračného poplatku na príslušný bankový účet.

Od 15.06.2023 a v deň pretekov bude výška registračného poplatku **20 €**.

**Štartovné neplatia** všetky kategórie deti, žiaci, dorast a juniori, ktorí sa prihlásia dopredu online. Ak sa pretekár z kategórie deti, žiaci, dorast a juniori neprihlási online na mieste platí štartovné **5 €.**

Registrácia bude prebiehať v areáli ihriska TJ Máj Černová najneskôr 30 minút pred štartom príslušnej kategórie.

**Platba na mieste možná iba v hotovosti !**

**5. Informácie**

Tomáš Bačkor 0918 178 420, Martin Kovalčík 0917 907 573

[www.ruzomberokvpohybe.sk](http://www.ruzomberokvpohybe.sk) [www.cernova.sk](http://www.cernova.sk) [www.casomierapt.com](http://www.casomierapt.com)

**6. Prezentácia**

V deň pretekov 17.06.2023 v priestore štartu ihrisko TJ Máj Černová v čase od 8:30 hod. Prezentácia končí 30 min. pred štartom príslušnej kategórie.

**7. Podmienky a pravidlá**

Preteká sa podľa pravidiel atletiky a týchto propozícií.

Organizátor nezabezpečuje žiadne poistenie účastníkov pretekov.

Organizátor nepreberá zodpovednosť za škody na majetku alebo na zdraví súvisiace s cestou, pobytom a s účasťou pretekárov na podujatí.

Každý účastník štartuje na vlastnú zodpovednosť.

Každý pretekár môže štartovať iba v jednej kategórii.

Pri najmladších kategóriách Deti 1 až Deti 4 sa výsledný čas a poradie nezaznamenáva a nevyhodnocuje. Nie je dôležité vyhrať, ale zúčastniť sa. V kategóriách určených pre našich najmladších športovcov je dôležité nadšenie pre pohyb a motivácia, aby sa nebáli postaviť na štart akýchkoľvek pretekov. Hlavným cieľom je, aby sa deti tešili na stretnutie so svojimi rovesníkmi bez stresu a premýšľania či skončia, alebo neskončia na stupni víťazov. Víťazom je každý, kto dobehne do cieľa.

Pravidlá bodovania Ružomberskej bežeckej ligy nájdete na stránke [www.ruzomberokvpohybe.sk](http://www.ruzomberokvpohybe.sk) v časti Ružomberská bežecká liga 2023.

**8. Ceny**

Prví traja pretekári od žiackych kategórií budú vyhlásení a obdržia vecné ceny, medaily a diplomy.

Kategórie Deti 1 až Deti 4 dostanú po dobehnutí do cieľa malé prekvapenie a účastnícky list.

**9. Trať**

Hlavná trať vedie malou časťou miestnymi komunikáciami (asfalt), kde sa napojí na lesnú cestu a chodníky. Hlavná trať má 4,23 km s prevýšením 622 m.n.m. Detské a žiacke trate budú v okolí ihriska TJ Máj Černová.

**10. Meranie časov**

Časomiera PT prostredníctvom čipov, ručne alebo fotobunkou. V kategóriách Deti 1 až Deti 4 sa čas nemeria, ale každé dieťa, ktoré dobehne do cieľa, si pripíše do celkového hodnotenia jeden bod do bodovania RBL 2023

**11. Výsledky**

V priestoroch štartu a cieľa priebežne, resp. po ukončení pretekov.

**12. Občerstvenie**

Organizátor zabezpečí hlavné občerstvenie v priestore štartu pre všetkých pretekárov a na vrchole Plieška 1067m., (cieľ hlavnej trati) malé občerstvenie pre všetkých pretekárov.

**13. Organizátori**

Riaditeľ pretekov: Tomáš Bačkor

Podpredseda: Martin Kovalčík

Sprievodné aktivity a vyhlasovanie výsledkov: Richard Buroš

Časomerači: Ivan Petras, Časomiera pt

**14. Časový rozpis pretekov**

08:30 hod prezentácia v priestore štartu

09:50 hod slávnostné otvorenie Ružomberskej Bežeckej Ligy 2023 a 5. ročníka Behu ku Krížu Černová

Od 10:00 hod postupne štart pretekov deti, žiaci

11:00 hod štart pretekov hlavná trať 4,2 km (dorastenci/ky, juniori/ky, ženy, muži)

11:15 hod vyhlásenie výsledkov žiaci, nástup kategórie detí 1-4 odovzdanie malého prekvapenia

13:15 hod vyhlásenie výsledkov kategórií na hlavnej trati 4,2 km

14:00 hod ukončenie pretekov

**15. Kategórie, dĺžka tratí a časový rozpis**


|  |  |  |  |  |
| --- | --- | --- | --- | --- |
| Rok narodenia | Vek | Kategória | Dĺžka trate | Čas štartu |
| 2020 a mladšie | 3 roky a mladší | Deti 1-Dievčatá | 50m | 10:00 hod |
| 2020 a mladší | 3 roky a mladší | Deti 1- Chlapci | 50m | 10:00 hod |
| 2018-2019 | 4-5 rokov | Deti 2 Dievčatá | 100m | 10:05 hod |
| 2018-2019 | 4-5 rokov | Deti 2 Chlapci | 100m | 10:05 hod |
| 2016-2017 | 6-7 rokov | Deti 3 Dievčatá | 300m | 10:10 hod |
| 2016-2017 | 6-7 rokov | Deti 3 Chlapci | 300m | 10:10 hod |
| 2014-2015 | 8-9 rokov | Deti 4 Dievčatá | 300m | 10:15 hod |
| 2014-2015 | 8-9 rokov | Deti 4 Chlapci | 300m | 10:15 hod |
| 2012-2013 | 10-11 rokov | Najmladšie žiačky | 1km | 10:20 hod |
| 2012-2013 | 10-11 rokov | Najmladší žiaci | 1km | 10:20 hod |
| 2010-2011 | 12-13 rokov | Mladšie žiačky | 1km | 10:20 hod |
| 2010-2011 | 12-13 rokov | Mladší žiaci | 1km | 10:20 hod |
| 2008-2009 | 14-15 rokov | Staršie žiačky | 1km | 10:20 hod |
| 2008-2009 | 14-15 rokov | Starší žiaci | 1km | 10:20 hod |
| 2006-2007 | 16-17 rokov | Dorastenky | 4,2km | 11:00 hod |
| 2006-2007 | 16-17 rokov | Dorastenci | 4,2km | 11:00 hod |
| 2004-2005 | 18-19 rokov | Juniorky | 4,2km | 11:00 hod |
| 2004-2005 | 18-19 rokov | Juniori | 4,2km | 11:00 hod |
| 1989-2003 | 20-34 rokov | Ženy do 34 r. | 4,2km | 11:00 hod |
| 1974-1988 | 35-49 rokov | Ženy 35-49 r. | 4,2km | 11:00 hod |
| 1964-1973 | 50-59 rokov | Ženy 50-59 r. | 4,2km | 11:00 hod |
| 1963 a staršie | 60 rokov a staršie | Ženy nad 60 r. | 4,2km | 11:00 hod |
| 1984-2003 | 20-39 rokov | Muži do 39 r. | 4,2km | 11:00 hod |
| 1974-1983 | 40-49 rokov | Muži 40-49 r. | 4,2km | 11:00 hod |
| 1964-1973 | 50-59 rokov | Muži 50-59 r. | 4,2km | 11:00 hod |
| 1954-1963 | 60-69 rokov | Muži 60-69 r. | 4,2km | 11:00 hod |
| 1953 a starší | 70 rokov a starší | Muži nad 70 r. | 4,2km | 11:00 hod |

**Organizátor si vyhradzuje právo úpravy resp. zmenu týchto propozícií podľa počtu prihlásených pretekárov v jednotlivých kategóriách a vplyvom nepriaznivého počasia.**

Organizátor podujatia informuje všetkých pretekárov a širokú verejnosť, že počas športového podujatia plánuje vyhotovovať fotografie a zvukovo-obrazové záznamy, ktoré budú slúžiť na spravodajské, propagačné a dokumentačné účely a budú zverejňované na verejne dostupných miestach a webových stránkach.

Prihlásením na preteky prostredníctvom online registrácie, alebo priamo na mieste dáva účastník súhlas a je si vedomý/á, že oz. cyklistický klub CYKLISTI ČERNOVÁ so sídlom v Černovej, IČO 50584774 a OZ Ružomberok v pohybe so sídlom v Ružomberku, IČO 45777756 bude spracúvať poskytnuté osobné údaje za účelom registrácie na pretekoch Ružomberskej bežeckej ligy 2023 a následného vyhodnotenia výsledkov pretekov a s tým súvisiace organizačné zabezpečenie daných pretekov. Každý prihlásený účastník si je vedomý/á svojich práv v zmysle čl. 13 – 21 Nariadenia Európskeho parlamentu a rady (EU´) 2016/679 (ďalej len „GDPR“) a samotným prihlásením potvrdzuje, že mu/jej boli poskytnuté všetky informácie o právach a podmienkach spracúvania svojich osobných údajov podľa čl.13 GDPR.

**Hlavná trať 4,23 Km, 622 m.n.m**

****